निकाह करना चाहते थे अनस, बात नहीं बनी तो मौलाना से ली मदद
Bollywood Actress Sana Khan Interesting Love Story - बॉलीवुड एक्ट्रेस और ‘बिग बॉस 6’ फेम सना खान और उनके पति मुफ्ती अनस सईद की लव स्टोरी काफी फिल्मी है। हाल ही में सना के पति मौलाना मुफ्ती अनस ने अपने यूट्यूब चैनल ‘दीनी चैनल ऑफिशियल’ पर सना
बॉलीवुड एक्ट्रेस और ‘बिग बॉस 6’ फेम सना खान और उनके पति मुफ्ती अनस सईद की लव स्टोरी काफी फिल्मी है। हाल ही में सना के पति मौलाना मुफ्ती अनस ने अपने यूट्यूब चैनल ‘दीनी चैनल ऑफिशियल’ पर सना और अपनी लव स्टोरी के बारे में खुलकर बात की। पेशे से अनस बिजनेसमैन और इस्लामिक स्कॉलर भी हैं।
अनस ने ये भी बताया कि शादी से पहले वो सना को बहन की तरह मानते थे और ‘बाजी’ कहते थे। उस समय उन्हें इस बात का बिल्कुल भी अंदाजा नहीं था कि वो आगे चलकर उनसे शादी करने वाले हैं।
जब पहली बार बात हुई तो सना को बाजी कहा था- अनस 
वीडियो में अनस के बताया- सना काफी फेमस थीं। उस समय भी लोग ये कहते थे कि वो पांच बार नमाज पढ़ती हैं। उनके बारे में मेरे कई दोस्त भी ये कहते थे कि सना उस इंडस्ट्री में काम करने के लिए नहीं बनी हैं। अनस ने कहा- मैं सना से 2017 में मिला था। जब मैंने उनसे पहली बार बात की तो मैंने कहा था- बीजी क्या हाल है ? उस समय तो मैंने सोचा तक नहीं था कि आगे चलकर हम शादी कर लेंगे।
मैंने कॉमन फ्रेंड से सना का नंबर लिया था- अनस 
2017 में सना और अनस मक्का में पहली बार मिले थे। लेकिन, दोनों के बीच कोई खास बातचीत नहीं हुई थी। अनस ने सना को किसी इस्लामिक स्कॉलर से मिलवाया था। इसके बाद अनस ने उनके किसी कॉमन फ्रेंड से सना का कांटेक्ट नंबर लिया और उन्हें टेक्स्ट मैसेज भेजा। लेकिन, सना ने तीन दिनों तक अनस के मैसेज का कोई रिप्लाई नहीं किया।
अनस के मैसेज का कोई रिप्लाई नहीं करती थी सना 
अनस ने बताया कि रमजान के महीने में सना ने अनस से कुछ पूछने के लिए उन्हें मैसेज किया था।इसके बाद एक बार फिर जब अनस ने सना को मैसेज किया तो उन्होंने मैसेज का कोई रिप्लाई नहीं किया बल्कि अनस को ब्लॉक भी कर दिया।
इस इंसिडेंट के बारे में बताते हुए अनस बोले- जब सना को मुझसे कुछ पूछना होता था, कोई बात करनी होती थी तो वो मुझे अन ब्लॉक करती थीं और फिर दोबारा ब्लाक कर देती थीं।
सना बात नहीं करती थीं तो मैंने मौलाना से मदद मांगी- अनस 
वीडियो में अनस ने ये भी बताया कि उन्होंने निकाह के लिए सना को कैसे राजी किया था। अनस ने बताया कि शुरुआती बातचीत के बाद सना ने उनसे ज्यादा बात नहीं की। शायद वो उन्हें अच्छा इंसान नहीं मानती थी। 2018 तक अनस ने सना से बात करने का मन बना लिया था। उन्होंने इस बारे में मौलाना से बात की और उन्हें सना को बात करने के लिए राजी करने पर जोर दिया।
मौलाना बोले सना से निकाह कर लो- अनस 
मौलाना की काफी कोशिशों के बाद सना अनस से बात करने को तैयार हो गईं। अनस ने बताया कि उन्होंने सना तक पहुंचने की इतनी कोशिश की, यहां तक की मौलाना की मदद भी ली। शायद, इस बात ने सना के मन में अनस का नजरिया बदल दिया। अब सना मुझसे बात करने लगी थी।
कुछ दिनों बाद अनस के पास उन्हीं मौलाना का कॉल आया जिनसे उन्होंने मदद मांगी थी। उन्होंने अनस को सना से निकाह करने के लिए कहा। इस पर अनस बोले- ये सुनकर मेरे मन में खुशी के लड्डू फूट रहे थे। मैं सना से निकाह करना चाहता था। लेकिन, मुझे ये समझ नहीं आ रहा था कि सना से निकाह की बात कैसे करूं ?
मौलाना की कॉल रिकॉर्डिंग भेजकर निकाह के लिए पूछा 
अनस ने बताया कि एक रात उन्होंने सना को उनकी और मौलाना की बातचीत की कॉल रिकॉर्डिंग भेज दी। इस बात को सना ने मजाक की तरह हल्के में ले लिया और उन्हें हंसता हुआ इमोजी भेज दिया। इसके बाद दोनों की शादी के बारे में कोई बात नहीं हुई।
अनस बोले- जब भी मैं किसी से ये कहता कि मैं सना खान से निकाह करूंगा तो लोग मेरा मजाक उड़ाते थे। मैंने दो साल तक सना से बात करने की कोशिश की। मैं उनसे शादी करना चाहता था। आखिरकार, 2020 में सना ने अनस को शादी के लिए हां कह दिया।
अक्टूबर 2020 में सना ने फिल्म इंडस्ट्री को अलविदा कह दिया था। सना ने इस्लामिक स्कॉलर और बिजनेसमैन मुफ्ती अनस सईद से 20 नवंबर 2020 को शादी की। बीते दिन, सना ने सोशल मीडिया पर अपने फैंस को बताया था कि वो प्रेग्नेंट हैं।
सना खान ने ‘जय हो’, ‘वजह तुम हो’, ‘टॉयलेट : एक प्रेम कथा’, ‘सिलंबटटम’ और ‘मिस्टर नूक्क्या’ जैसी हिंदी, तमिल और तेलुगु फिल्मों में काम किया है।